stanford-oval/wikipedia huggingface dataset:
Keilaniemi
Maantiede

Keilaniemi rajoittuu pohjoisessa Otaniemen yliopistoalueeseen, lännessä Tapiolan kaupunginosaan, idässä Espoon ja Helsingin erottavaan Keilalahteen ja etelässä Suomenlahteen. Matkaa Helsingin keskustaan on Länsiväylän moottoritietä pitkin noin kahdeksan kilometriä.
Keilalahtea täplittävät useat saaret ja luodot, kuten Fröknarna ja Leppäluoto.
Pääkonttorit

Keilaniemi tunnetaan erityisesti siellä sijaitsevista suuryritysten pääkonttoreista. Alueella on muun muassa Accountorin, Tieto-Evryn, Koneen, Fortumin, Nesteen, Valmetin ja Rovion pääkonttorit sekä lukuisia pienempiä yrityksiä. Suuret pääkonttorirakennukset ovat alueen tunnusomaisia maamerkkejä. Alueen nousu yritysmaailman keskittymäksi alkoi vuonna 1976, jolloin sinne valmistui silloinen Nesteen, nykyinen Accountorin pääkonttori eli Accountor Tower. 20-kerroksinen tornitalo on edelleenkin Suomen korkein toimistorakennus.
Uudisrakentaminen

Keilaniemeen on suunnitteilla neljä pyöreää asuintornitaloa, joista korkeimmasta on tulossa 40-kerroksinen. Korkeutta talolla olisi merenpinnasta laskettuna 127 metriä.[lähde? ] Kahden muun talon kerroskorkeus on 36 ja matalimman 32. Torneihin tulee noin 1 000 uutta asuntoa. Tornitalotalot on suunnitellut arkkitehtitoimisto SARC, ja ne rakentaa SRV.
Niemeen on suunnitteilla myös 26-kerroksinen tornitalo. Lisäksi Fortum rakentaa uuden 16-kerroksisen vanhan tornin viereen.[lähde? ] Muita alueen rakennuksia ovat Elisa, Microsoft ja Kone. Life Science Center koostuu viidestä 7–11-kerroksisesta tornitalosta, joissa toimii monia eri toimialojen yrityksiä. Viereen tulee kuusi 7–10-kerroksista taloa, esimerkiksi Nesteen pääkonttori ja HTC Keilaniemi valmistuivat vuosina 2008 ja 2009. Lisäksi Keilaniemi on tarkoitus liittää uusilla tulevilla rakennuksilla Tapiolaan ja Otaniemeen. Välistä menevä Kehä I tunneloidaan ja päälle rakennetaan Tapiolan ja Keilaniemen yhdistävä puistokansi, Keilaniemenpuisto. Puistokansi toimii niin torniasukkaiden kuin lähialueiden asukkaiden virkistysalueena. Keilaniemeen suunnitellaan lisäksi muun muassa puistoja, bulevardia ja rannan hyödyntämistä julkisena tilana.
Keilaniemeen avattiin marraskuussa 2017 Keilaniemen metroasema, joka on yksi Länsimetron kahdeksasta uudesta asemasta. Aseman läpi on arvioitu kulkevan päivittäin noin 10 000 matkustajaa.
Alueen kehittäminen

Keilaniemen alue on mukana Tekesin rahoittamassa Energizing Urban Ecosystems (EUE) -tutkimushankkeessa, jossa pyritään kehittämään tulevaisuuden kaupunkiekosysteemejä kestävän kehityksen periaatteiden mukaisesti. T3-alueesta, johon kuuluu Otaniemi, Keilaniemi ja Tapiola, on tarkoitus tehdä ainutlaatuinen yliopistojen, yritysten sekä julkisen ja kolmannen sektorin toiminta- ja kehitysympäristö. Hankkeen koordinaattorina toimii RYM Oy. Mukana ovat lisäksi muun muassa SRV, Fortum, Kemira, Kone, Espoon kaupunki ja Helsingin seudun ympäristöpalvelut (HSY). Tutkimuslaitoksina toimivat Aalto-yliopiston eri yksiköt ja Suomen ympäristökeskus SYKE.
Liikenneyhteydet

Keilaniemi sijaitsee Länsiväylän ja Kehä I:n risteyskohdassa. Alue sijaitsee marraskuussa 2017 valmistuneen Länsimetron varrella ja aluetta palvelee Keilaniemen metroasema. Alueelle pääsee myös kaikilla Länsiväylää pitkin kulkevilla busseilla. Alueelta on bussiyhteys myös Leppävaaran kautta Länsi-Vantaalle.
Pikaraitiotie Raide-Jokerin läntinen päätepysäkki sijaitsee Keilaniemessä. Pikaraitiotien rakentaminen aloitettiin vuonna 2019, ja liikennöinti käynnistyi 21. lokakuuta 2023.
Keilalahdessa on pienvenesatama.
Aiheesta muualla

Kuvia tai muita tiedostoja aiheesta Keilaniemi Wikimedia Commonsissa
Keilaniemen metroasema.
Kehä I:n ja Kt51:n risteys.
Lobo (sarjakuvahahmo)

Lobo on Keith Giffenin ja Roger Sliferin luoma sarjakuvahahmo ja antisankari. Hän esiintyi ensimmäisen kerran DC Comicsin Omega Men -sarjassa vuonna 1983.
Alun perin Lobo suunniteltiin vain liioitelluksi parodiaksi Marvelin Wolverinesta, mutta suosion vuoksi hahmosta tuli pysyvä osa DC:n universumia. Hän esiintyi sekä L.E.G.I.O.N -sarjassa että R.E.B.E.L.S. -sarjassa ja lopulta vuonna 1990 omassa menestykseksi nousseessa minisarjassaan Lobo: Viimeinen Kzarnialainen (The Last Czarnian), jonka tekivät Simon Bisley ja Alan Grant.
Lobo on Kzarnialainen palkkionmetsästäjä sekä luonteeltaan äärimmäisen äkkipikainen ja väkivaltainen. Hän käyttää myös runsaasti voimasanoja. Jotain hänen luonteestaan kertoo se, että hän on kuollut joitakin kertoja mutta on käännytetty takaisin jopa helvetistä. Hän on myös päästänyt päiviltä Joulupukin. Ulkonäöltään hän muistuttaa rock -yhtye Kiss:in laulajia. Lobo on toiminut Teräsmiehen ja Batmanin vastustajana ja liittolaisena ja joskus myös antisankarina. Hän on ollut myös Vihreä Lyhty Guy Gardnerin liittolainen muutamaan otteeseen.
Nimi: Lobo / lempinimi Pääjehu [The Main Man}
Ammatti: Palkkionmetsästäjä / Riidanhaastaja
Toimipaikka: Muuttuva / Siellä, mistä löytyy tappeluita  ja kauniita naisia
Tunnetut sukulaiset: kukaan ei suostu tunnustamaan häntä omaisekseen. Lobo on tiettävästi tappanut kotiplaneettansa kaikki asukkaat joista viimeinen oli hänen äidinkielen opettajansa(Lobo: Viimeinen Kzarnialainen (The Last Czarnian)).
Pituus: 193 cm
Hiukset: musta
Ihonväri: valkoinen
Erityiskyvyt

Lobo on yksi universumin parhaimmista jäljittäjistä, sekä varsin taitava kemisti.
Hänellä on supervoimat ja tarkemmat aistit kuin tavallisilla ihmisillä sekä on kestävämpi (ei suoranaisesti haavoittumaton). Hän paranee saamistaan vammoista lähes välittömästi. Jokaisesta veripisarasta, mikä hänestä vuodatetaan, kloonautuu uusi Lobo; kloonit eivät ole yhtä supervoimakkaita kuin Lobo eivätkä pysty kloonautumaan edelleen.
Hänen heikko kohtansa on liiallinen alkoholin nauttiminen (hän humaltuu juotuaan liikaa eli hänen kohdallaan tämä tapahtuu useasti), rämäpäinen asenne ja delfiinit; delfiinit ovat ainoa asia josta hän aidosti välittää.
Muussa mediassa

Animaatiosarjoissa Superman: The Animated Series ja Justice League Loboa ääninäyttelee Brad Garrett.
Animaatiosarjassa Young Justice Loboa ääninäyttelee David Sobolov.
Animaatiosarjassa Justice League Action Loboa ääninäyttelee John DiMaggio.
Animaatioelokuvassa Superman: Man of Tomorrow Loboa ääninäyttelee Ryan Hurst.
Animaatioelokuvassa Lego DC Comics Super Heroes: Aquaman: Rage of Atlantis Loboa ääninäyttelee Fred Tatasciore.
Televisiosarjassa Krypton Loboa esittää Emmett J. Scanlan.
Videopeleissä

Lobo esiintyy ladattavana bonushahmona pelissä Injustice: Gods Among Us, jossa häntä ääninäyttelee David Sobolov.
Lobosta muualla

DC Comics
Lobo (fan site)
Magomed Ibragimov (1974)

| Mitalit | Mitalit | Mitalit |  |
| --- | --- | --- | --- |
|  Magomed Ibragimov (1974) |  Magomed Ibragimov (1974) |  Magomed Ibragimov (1974) |  |
Maa:   Pohjois-Makedonia
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | 85 kg |  |
Magomed Ibragimov (s. 22. heinäkuuta 1974) on pohjoismakedonialainen vapaapainija. Hän oli maansa ensimmäinen olympiamitalisti.
Ibragimov aloitti painimisen vuonna 1985 ja esiintyi kansainvälisellä tasolla ensimmäisen kerran vuonna 1994. Hän voitti urallaan useita arvokisamitaleja. Hän saavutti kaksi Euroopan mestaruutta 82 kilon sarjasta ja kerran 85 kilon tasolta. MM-kilpailuissa hän ylsi kerran mitalisijalle; hopealle vuoden 1999 85 kilon tasolta. Lisäksi hän saavutti samasta luokasta pronssia Sydneyn olympialaisissa 2000.
Hän on 180 cm pitkä ja painaa 86 kg ja häntä valmensi Ševalje Nusujev. Hän edusti Jaka Budcime Radvic -seuraa.
Maistraatintori

| Maistraatintori> Magistratstorget |
| --- | --- |
Sijainti:  Helsinki
Kaupunginosa:  Länsi-Pasila
Koordinaatit:  60°11′55.95″N, 24°55′28.19″E
Pinnoite:  betonikivi, suorakaidekivi
Infobox OKNimi-testi OK: 
Maistraatintori (ruots. Magistratstorget) on toriaukio Helsingin Länsi-Pasilassa. Sen länsilaidalla sijaitsee Monitoimitalo, johon kuuluvat muun muassa Länsi-Pasilan kappeli ja Pasilan peruskoulu. Torin eteläpuolella sijaitsee Maistraatinpuisto. Pohjoisessa tori rajautuu Winqvistinkatuun ja idässä Pasilanraitioon. Torin alle on rakennettu pysäköintilaitos.
Magomed Ibragimov (1983)

| Mitalit> Maa:  Uzbekistan.Miesten vapaapaini. Olympialaiset  | Mitalit> Maa:  Uzbekistan.Miesten vapaapaini. Olympialaiset  | Mitalit> Maa:  Uzbekistan.Miesten vapaapaini. Olympialaiset  | Maa:  Uzbekistan> Miesten vapaapaini. |
| --- | --- | --- | --- |
|  Hopeaa | Ateena 2004 | 96 kg |  |
Magomed Ibragimov (s. 18. elokuuta 1983 Mahatškala, Venäjän SFNT, Neuvostoliitto) on uzbekistanilainen vapaapainija.
Ibragimov saavutti hopeaa Ateenan olympialaisissa 2004 96-kiloisten sarjassa kärsittyään loppuottelussa tappion Venäjän Hadžimurat Gatsaloville. Samana vuonna hän voitti Aasian mestaruuden. Lisäksi hän on saavuttanut Aasian-mestaruuskisoista hopeaa 2003. Vuonna 2002 hän saavutti pronssia Aasian kisoista.
Juniorivuosinaan aiemmin Venäjää edustanut Ibragimov on saavuttanut lisäksi vuonna 2000 kadetti-ikäisten EM-kultaa (100 kg), 2003 juniorien maailmanmestaruuden ja 2001 juniorien MM-hopeaa.
Länsi-Uudenmaan musiikkiopisto

Länsi-Uudenmaan musiikkiopisto (LUMO) on Lohjalla toimiva musiikkiopisto. Päätoimipaikka sijaitsee Lohjan keskustassa, Vihdin sivutoimipaikka sijaitsee Nummelassa.
Musiikkiopisto toimii vuonna 2004 valmistuneiden uusien tilojen lisäksi myös samassa rakennuksessa toimivan Anttilan koulun yhteydessä olevissa tiloissa. Yleisimpien orkesterisoittimien lisäksi opetusta annetaan myös pianon-, harmonikan-, kitaran-, sähkökitaransoitossa, laulussa sekä musiikin perusteissa. Opettajia on yli 60. Opistossa toimii myös musiikkileikkikoulu.
Musiikkiopiston rehtorina on syksystä 2007 lähtien toiminut Janne Haapanen.
Aiheesta muualla

Länsi-Uudenmaan musiikkiopisto
Maapallon tulevaisuus

Taiteilijan näkemys siitä, miltä Maa voi näyttää 5–7 miljardin vuoden kuluttua, kun Aurinko on muuttunut punaiseksi jättiläiseksi.
Maapallon tulevaisuus riippuu pitkällä aikavälillä useasta tekijästä, jotka voidaan jakaa muun muassa ihmisen aiheuttamiin ja ihmisen toiminnasta riippumattomiin tekijöihin.
Ihmisen toiminta

Ihmisen vaikutus Maan tulevaisuuteen on merkittävä, sillä ihminen on tärkein biosfääriin vaikuttava laji, koska se hallitsee useita Maan ekosysteemejä.
Tuntematon tekijä on myös esimerkiksi ilmastonmuutoksen vaikutusten vähentämiseen tähtäävä ilmastonmuokkaus, joka voi aiheuttaa suuria muutoksia planeetan olosuhteisiin.
Ihmisestä riippumattomat tekijät

Ihmisen ulkopuolisiin vaikutuksiin Maan tulevaisuuteen mukaan lukeutuvat Auringon säteilyn vahvistuminen, Maan avaruuteen säteilemän lämpöenergian vähentyminen, Aurinkokunnassa tapahtuvat häiriöt, Maan pinnalla tapahtuvat biokemialliset muutokset ja Maan ytimen aktiivisuus tulevaisuudessa.
Aurinkokunnan planeettojen vetovoiman häiriöt vaikuttavat yhdessä Maan kiertorataan ja sen pyörimisakselin kaltevuuteen. Nämä muutokset voivat vaikuttaa planeetan ilmastoon. Milankovićin jaksojen mukaan Maassa tapahtuu jaksollisia viilentymisiä ja lämpenemisiä, jotka johtuvat Maan kiertoradan epäeksentrisyydestä, muutoksista akselin kaltevuudessa ja pyörimisakselin kiertymisestä eli prekessiosta.
Maan mannerlaattojen liikkeet johtavat todennäköisesti Pangaea Ultimaksi nimetyn jättiläismantereen syntymiseen 250–350 miljoonan vuoden kuluessa.
1,5–4,5 miljardin vuoden kuluessa Maan akselikallistuma voi muuttua kaoottiseksi, jolloin kaltevuuden kulma voi kasvaa jopa 90 astetta.
1–2 miljardin vuoden kuluttua tulevaisuudessa Maa on lämmennyt huomattavasti johtuen Auringon alkavasta muuttumisesta punaiseksi jättiläiseksi. Neljän miljardin vuoden kuluttua lähes kaikki elämä Maan pinnalla lienee kuollutta. Planeetan lopullinen kohtalo lienee sulautua osaksi Aurinkoa 7,5 miljardin vuoden päästä, kun tähti on muuttunut punaiseksi jättiläiseksi.
Luonnos siltä, mitä Pangaea Ultima -jättiläismanner saattaa näyttää
Kempeleen Kiri

| Kempeleen Kiri  (KeKi) |
| --- | --- |

Koko nimi:  Kempeleen Kiri  (KeKi)
Perustettu:  1915
Entiset nimet:  Kempeleen Kiri   1915–
Kaupunki:  Kempele
Kenttä:  Sarkkirannan pesäpallostadion
Miesten sarjataso:  Superpesis
Naisten sarjataso:  Ykköspesis
Värit:           

Puheenjohtaja:  Juha-Matti Ranta
Miesten pelinjohtaja:  Mikko Korhonen
Naisten pelinjohtaja:  Ilkka Hirvonen
Omistaja:  V.ja U-seura Kempeleen Kiri r.y.
Miesten SM-mitalit  
Pronssia:  1 (2023)
Infobox OKVirheellinen NIMI-arvo: 
V.ja U-seura Kempeleen Kiri r.y. on kempeleläinen urheilun yleisseura, jonka lajeja ovat pesäpallo, yleisurheilu, ja maastohiihto.
Pesäpallossa miesten joukkue pelasi ykköspesistä ja vuonna 2007 seura pääsi superpesiskarsintoihin. Vuonna 2015 miesten joukkue nousi Superpesikseen. Naisten joukkue nousi ykköspesikseen kaudeksi 2008, kun naisten Suomi-sarja ja ykköspesis yhdistyivät, ja Superpesikseen kaudeksi 2012.
Tunnukset > Logot

Kempeleen Kirin seuralogo
Kirin pesäpallojaoston logo
100-vuotisjuhlalogo
Kirin logo vuodesta 2016 alkaen
Mitalit

| Pesäpallon SM-mitalit> Joukkue | Pesäpallon SM-mitalit> Mitalit | Pesäpallon SM-mitalit> Vuodet | Pesäpallon SM-mitalit> Yhteensä | Pesäpallon SM-mitalit>  |
| --- | --- | --- | --- | --- |
Miehet: 
| Miehet |  Pronssia | 2023 | 1 |  |
B-pojat: 
| B-pojat |  Pronssia | 1999 | 1 |  |
B-tytöt: 
| B-tytöt |  Kultaa | 2020 | 1 |  |
| B-tytöt |  Hopeaa | 2016 | 1 |  |
| B-tytöt |  Pronssia | 2021 | 1 |  |
C-pojat: 
| C-pojat |  Pronssia | 2019 | 1 |  |
C-tytöt: 
| C-tytöt |  Kultaa | 2014, 2017 | 2 |  |
| C-tytöt |  Hopeaa | 2009, 2015, 2021 | 3 |  |
| C-tytöt |  Pronssia | 2020 | 1 |  |
D-tytöt: 
| D-tytöt |  Kultaa | 2019 | 1 |  |
| D-tytöt |  Hopeaa | 2012, 2013, 2014 | 3 |  |
| D-tytöt |  Pronssia | 2006, 2015, 2020 | 3 |  |
E-pojat: 
| E-pojat |  Pronssia | 2006 | 1 |  |
E-tytöt: 
| E-tytöt |  Kultaa | 2012 | 1 |  |
| E-tytöt |  Pronssia | 2002, 2013 | 2 |  |
F-pojat: 
| F-pojat |  Hopeaa | 2002 | 1 |  |
| Yhteensä: | Yhteensä: | Yhteensä: | 24 |  |
Palkinnot ja huomionosoitukset > Miesten Itä–Länsi-valinnat

Jani Lassila (2017)
Onni Määttä (2019)
Palkinnot ja huomionosoitukset > Naisten Itä–Länsi-valinnat

Sarita Heikkinen (2013, 2016, 2017)
Essi Kylli (2014, 2016, 2017, 2018)
Terhi Pesonen (2014)
Linda Kukkohovi (2016)
Iiris Puskala (2018)
Jutta Myllyniemi (2019)
Emmi Särkioja (2019)
Essi Kesti (2021)
Hanna Lammela (2022)
Annika Linna (2022)
Aiheesta muualla

Seuran viralliset sivut
Länsi-Uudenmaan poliisilaitos

Länsi-Uudenmaan poliisilaitoksen toiminta-alue
Espoon pääpoliisiasema Kilossa.
Länsi-Uudenmaan poliisilaitos on väkiluvultaan Suomen neljänneksi suurin poliisilaitos Helsingin, Pirkanmaan ja Varsinais-Suomen poliisilaitosten jälkeen. Se perustettiin vuoden 2009 alussa yhdistämällä Espoon, Vihdin, Lohjan ja Raaseporin kihlakuntien poliisilaitokset. Kun vuoden 2014 alussa poliisin hallintorakenneuudistuksia poliisilaitoksia vähennettiin kahteentoista, vain Helsingin ja Länsi-Uudenmaan poliisilaitokset säilyivät ennallaan.
Länsi-Uudenmaan poliisilaitos toimii Espoon, Kauniaisten, Kirkkonummen, Vihdin, Karkkilan, Lohjan, Siuntion, Inkoon, Raaseporin ja Hangon alueella. Alueella asuu noin 430 000 asukasta, joista ruotsinkielisiä on noin 59 500. Länsi-Uudenmaan poliisilaitoksessa työskentelee noin 560 henkilöä, joista poliiseja on noin 420.
Poliisilaitokseen kuuluvat Espoon pääpoliisiasema, Lohjan ja Kirkkonummen poliisiasemat sekä Raaseporin poliisiasema Tammisaaren taajamassa.
Espoon pääpoliisiasema

Espoon pääpoliisiasema vastaa poliisilaitoksen talous- ja henkilöstöhallinnosta ja muista tukitoiminnoista sekä paikallispoliisille kuuluvien operatiivisten tehtävien koordinoinnista ja ohjauksesta Espoon, Kauniaisten, Kirkkonummen ja Siuntion alueilla.
Pääpoliisiasema huolehtii lisäksi erikseen määrättyjen tehtävien hoitamisesta koko poliisilaitoksen alueella.
Malawin historia

Malawin historia käsittelee Malawin historiaan liittyviä asioita. Joistakin paikoista nykyisen Malawin alueelta on löytynyt merkkejä ihmisasutuksesta 50 000 vuotta sitten. suurin piirtein 100-luvun tienoilla Malawin alueelle tuli bantuja. Heillä oli jo tuolloin raudanvalmistustaito ja he viljelivät maata. 1400-luvulla alueelle saapui maraweja. Maraweilla oli 1700-luvulla valtakunta eteläisessä ja keskisessä Malawissa. Laajimmillaan tämä valtakunta ulottui nykyiseen Sambiaan ja Mosambikiin saakka. 1700- ja 1800-lukujen vaihteessa Malawin alueella alkoi vaikuttaa orjakauppa, jonka myötä entiset elinkeinot menettivät asemansa ja maan oma talous köyhtyi. 1800-luvulla Malawin alueelle tuli Isosta-Britanniasta lähetyssaarnaajia ja kauppiaita Njassajärven seudulle. 1891 Malawin alueesta tehtiin Ison-Britannian protektoraatti. 1907 alueen nimeksi tuli Njassamaa. Alue itsenäistyi 1964, jolloin sen nimeksi tuli Malawi. Kun maasta tehtiin tasavalta 1966, ensimmäiseksi presidentiksi tuli Hastings Banda, joka julistettiin elinikäiseksi presidentiksi 1971. Kuitenkin hänet syrjäytettiin 1992. 1994 maassa pidettiin ensimmäiset vapaat vaalit.
Malawin keskuspankki

| Malawin keskuspankki |
| --- | --- |
 Reserve Bank of Malawi (englanniksi) 
 Pankin rakennus Mzuzussa
Perustettu:  heinäkuu 1964
Päämaja:  Lilongwe, Malawi
Puheenjohtaja:  Wilson Banda
Aiheesta muualla
[www.rbm.mw Sivusto]
Infobox OKNimi-testi OK: 
Malawin keskuspankki on Malawin vuonna 1964 perustettu keskuspankki. Pankin pääkonttori sijaitsee Lilongwessa. Pankin johtaja on Wilson Banda.
Keskuspankki huolehtii Malawin taloudesta sekä sääntelee ja laskee liikkeelle maan valuuttaa, kwachaa, joka korvasi Malawin punnan vuonna 1971.
Käännös suomeksi
Mark Drakeford

| Mark Drakeford |
| --- | --- |

Walesin pääministeri
 13. joulukuuta 2018 – 20. maaliskuuta 2024  
Edeltäjä:  Carwyn Jones
Seuraaja:  Vaughan Gething
Työväenpuolueen johtaja Walesissä
 6. joulukuuta 2018 – 16. maaliskuuta 2024  
Edeltäjä:  Carwyn Jones
Seuraaja:  Vaughan Gething
Walesin talousministeri
 19. toukokuuta 2016 – 13. joulukuuta 2018  
Edeltäjä:  Jane Hutt
Seuraaja:  Rebecca Evans
Walesin Brexit-ministeri
 3. marraskuuta 2017 – 13. joulukuuta 2018  
Seuraaja:  Jeremy Miles
Walesin terveys- ja sosiaaliministeri
 14. maaliskuuta 2013 – 19. toukokuuta 2016  
Edeltäjä:  Lesley Griffiths
Seuraaja:  Vaughan Gething
Walesin parlamentin jäsen
 5. toukokuuta 2011 –  
Henkilötiedot
Syntynyt: 1954 Carmarthen, Wales
Kansalaisuus:  Yhdistynyt kuningaskunta
Tiedot
Puolue:  Työväenpuolue
Mark Drakeford (s. 1954) on walesiläinen työväenpuoluetta edustava poliitikko, joka toimi Walesin pääministerinä vuosina 2018–2024.
Drakeford syntyi Lounais-Walesin Carmarthenissa. Hän opiskeli latinaa Kentin yliopistossa. Hän oli yhteiskuntatieteiden lehtorina Swansean yliopistossa vuosina 1991–1995 ja siirtyi Cardiffin yliopistoon, jossa hänestä tuli vanhempi lehtori vuonna 1999 ja professori vuonna 2003. Hän jatkoi akateemista uraansa vuoteen 2013 asti, jolloin hänestä tuli ministeri Walesin hallituksessa.
Vuosina 1985–1993 hän istui South Glamorganin kreivikunnanvaltuustossa. Hän kampanjoi Walesin itsehallinnon puolesta, joka hyväksyttiin kansanäänestyksessä vuonna 1997. Hän toimi Walesin hallituksen terveys- ja sosiaaliasioiden erityisneuvonantajana Rhodri Morganin pääministerikaudella 2000-luvun alkupuolella. Hänet valittiin Walesin kansalliskokoukseen vuoden 2011 vaaleissa. Vuonna 2013 hänestä tuli Walesin hallituksen terveys- ja sosiaaliministeri.
Joulukuussa 2018 Drakeford valittiin Walesin työväenpuolueen johtajaksi, minkä myötä hänestä tuli Walesin pääministeri. Hän erosi virasta vuonna 2024, ja hänen seuraajakseen valittiin Vaughan Gething.
Lieksa!

| Lieksa! |
| --- | --- |

Ohjaaja:  Markku Pölönen
Käsikirjoittaja:  Markku Pölönen
Tuottaja:  Petri Rossi, Jenni Lähteenmäki, Satu Sadinkangas
Säveltäjä:  Vesa Mäkinen, Tuomas Holopainen
Pääosat:  Peter Franzén, Sanna-Kaisa Palo, Samuli Vauramo, Jenni Banerjee, Heikki Kinnunen
Valmistustiedot
Valmistusmaa:   Suomi
Tuotantoyhtiö:  Suomen Filmiteollisuus (SF)
Ensi-ilta:  14. syyskuuta 2007
Kesto:  90 minuuttia
Alkuperäiskieli:  suomi
Budjetti:  1 400 000 euroa
Katsojat:  56 949
Aiheesta muualla
IMDb 
Elonet
AllMovie
Infobox OKNimi-testi OK: 
Lieksa! on Markku Pölösen ohjaama elokuva, joka kertoo Koppeloiden suvusta Pohjois-Karjalassa. Elokuva sai ensi-iltansa 14. syyskuuta 2007. Pääosissa ovat Sanna-Kaisa Palo suvun matriarkan Martan roolissa ja Peter Franzén pikkurikollinen Laszlona. Elokuva julkaistiin DVD:llä 1. helmikuuta 2008.
Ääniraita

Elokuvan tunnuskappale on Nightwish-yhtyeen kosketinsoittajan Tuomas Holopaisen säveltämä ja sanoittama ja Marco Hietalan laulama ”While Your Lips Are Still Red”.
Rooleissa

| 0 | 1 | 2 |
| --- | --- | --- |
|  Samuli Vauramo  | … |  Kasper   |
|  Sanna-Kaisa Palo  | … |  Martta, Koppelo-suvun matriarkka   |
|  Jenni Banerjee  | … |  Lara, Martan tytär   |
|  Lotta Lehtikari  | … |  Veera, Martan tytär   |
|  Peter Franzén  | … |  Laszlo, Niccolon poika, perheen musta lammas ja rikollinen   |
|  Heikki Kinnunen  | … |  Niccolo/Otto   |
|  Tatu Siivonen  | … |  Repe, Martan poika   |
|  Tuomas Uusitalo  | … |  Hippo, Martan poika   |
|  Toni Wahlström  | … |  Ventti, Roosan sulhanen   |
|  Kaarina Turunen  | … |  Hullu-Helena   |
|  Elina Knihtilä  | … |  Roosa   |
|  Emma Piitulainen  | … |  Anna, Roosan tytär   |
|  Puntti Valtonen  | … |  Jori, poliisi   |
|  Ismo Apell  | … |  Jali Nappi, poliisi   |
|  Janne Reinikainen  | … |  Lutku   |
|  Mika Nuojua  | … |  Ruippa   |
|  Heikki Hela  | … |  Mojo   |
Aiheesta muualla

Pölösen uutuus on maalaissatu matkalla Lieksaan Helsingin Sanomat.  13.9.2007. Arkistoitu 29.4.2013.
Luxemburgin valtaus

Luxemburgin valtaus oli toisessa maailmansodassa Saksan suorittama operaatio Keltaiseen (saks. Fall Gelb) kuuluva sotilasoperaatio, jossa Heinz Guderianin johtama Saksan XIX armeijakunta valtasi Luxemburgin 10. toukokuuta 1940. Saksalaisjoukot kohtasivat ainoastaan lievää vastarintaa ja maa tuli vallattua vuorokaudessa. Suurherttuatar Charlotte ja hallitus onnistuivat pakenemaan ja he perustivat Lontoossa pakolaishallituksen.
Taustaa

Toisen maailmansodan alkaminen 1. syyskuuta asetti Luxemburgin hallituksen vaikeaan tilanteeseen. Toisaalta kansa sympatisoi länsiliittoutuneita, mutta maan vuoden 1867 Lontoon sopimuksella vahvistettu puolueettomuuspolitiikka vaati hallitusta pysymään riippumattomana muiden maiden riidoista. Radio Luxemburg lopetti 1. syyskuuta lähetyksensä. Keväällä 1940 valmisteltiin asemia Saksan ja Ranskan rajoille. Valmistajansa mukaan nimetty Schuster-linja sisälsi massiivisia betonisia tiesulkuja, joissa oli teräsovet. Niiden tehtävänä oli hidastaa maahan tunkeutuvan hyökkääjän etenemistä ja mahdollistaa Luxemburgin puolueettomuuden takaajille avun toimittaminen. Tosiasiassa esteet olivat lähinnä nimellisiä ja ne auttoivat lähinnä kansalaisten rauhoittamisessa. Luxemburgin asevoimat koostuivat pienestä vapaaehtoisjoukosta, koska Lontoon sopimuksella oli kielletty varsinaisten asevoimien ylläpito.
Muutamien väärien hälytysten jälkeen keväällä 1940 todennäköisyys Ranskan ja Saksan väliseen yhteenottoon kasvoi. Saksa lopetti koksin toimittamisen Luxemburgin terästeollisuudelle.